Valle prestegjeld

Valle prestegjeld, også benevnt Setesdal prestegjeld, var et prestegjeld tilhørende Otredal prosti i Agder og Telemark bispedømme i Den norske kirke. Det omfattet sogn i Valle og Bykle kommuner i Agder fylke, og hovedkirken var Valle kirke.

Valle prestegjeld og dets sogn er nå en del av Valle og Bykle kirkelige fellesråd, som er underlagt Otredal prosti.

Historikk

Vǫllr sókn (norrønt) har sin opprinnelse fra kristningen av landet. Valle prestegjeld går tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden.

Prestegjeldet er i 1620 omtalt i Graagaas som Settersdall Præstegjeld under Robøgdelags Prouistij. Ved kgl. res. av 6. mai 1682 ble prestegjeldet overført til det nye Christianssands stift.

Valle prestegjeld dannet grunnlaget for Valle formannskapsdistrikt, som ble opprettet i 1837.

Ved avviklingen bestod Valle prestegjeld av menighetene i Valle, Hylestad og Bykle.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

Kirker i prestegjeldet 
Presten har fire kirker han skal betjene (rekkefølge fra sør mot nord):

Valle og Hylestad sokn
Hylestad kirke på Rysstad
Valle kirke i Valle

Bykle sokn
Bykle kirke i Bykle
Fjellgardane kirke på Hovden

Sokneprester i Valle prestegjeld
 Theis Salvesen (1989 – 2007)
 Leif Raustøl (1981 – 1988)

For en utfyllende oversikt, se eksterne lenker.

Referanser

Eksterne lenker
 Arkivverket: Prestegjeld og sogn i Aust-Agder
 Valle og Hylestad på kirken.no
 Bykle prestegjeld på kirken.no
 Prestar i Valle

Prestegjeld i Agder og Telemark bispedømme
Otredal prosti
Valles historie
Bykles historie
Setesdal